Divulgació científica com el bistec amb patates - Revista Mètode\nDivulgació científica com el bistec amb patates\nAhir estava treballant en un projecte de divulgació destinat al públic ampli i vaig tornar a cometre el mateix error que repetim els apassionats de la ciència: centrar-me en el bistec i menysprear les patates.\nQuan un va al restaurant i llegeix el menú, és clar que demana un plat pel seu contingut principal i no per la guarnició que porti. Triem carn o peix, cuinada d’una manera o d’una altra, de vegades fins i tot sense prestar atenció a l’acompanyament. En canvi, si et fixes, moltes vegades quan ens posen el plat al davant la primera cosa que ens emportem a la boca són les patates fregides. I tant si són d’aquelles tan saboroses i de textura perfecta com si, per contra, són escasses o te les treuen «de bossa», influeixen en la nostra valoració final tant o més que el bistec mateix. Just això s’esdevé amb la divulgació científica: els continguts científics són el bistec, però la guarnició amb què els acompanyem és fonamental. I seguint amb el símil, alguns de nosaltres ens equivoquem concentrant-nos moltíssim en la qualitat del bistec i descuidant les patates pensant-nos que són un complement secundari.\nÉs obvi que si algú és un gurmet i va a una barbacoa expressament a degustar bona carn, el que de debò importa és la qualitat del tall i la cocció que se’n faci. De la mateixa manera, els lectors sofisticats que cerquen continguts de qualitat volen carnassa científica de primer nivell, i no embafar-se amb un excés de patates o pebrots innecessaris que no siguin excel·lents. Sens dubte ha d’haver-hi restaurants per a aquests sibarites científics. Però, essent realistes, de clients així n’hi ha pocs, i el veritable repte que tenim els cuiners no és satisfer-los a ells sinó tallar la desnutrició científica que hi ha en la societat. I és més, fins i tot els sofisticats diferencien el menjar del diumenge del de cada dia.\nNo ens equivoquem: quan demanes bistec en un restaurant de menú diari, les patates fregides marquen una gran diferència. I si inesperadament t’hi trobes una carxofa rostida o un pebrot que li doni color, el bistec es converteix en molt més abellidor. Imagina’t per un moment demanar un bistec i que te’l portin tot sol al mig del plat. Seria trist. Avorrit. Sens dubte et queixaries, com es queixen molts lectors que, quan llegeixen l’opció «ciència» en algun menú, diuen «va, avui la demano a veure com va», i els donem un bistec científic de bona qualitat però sense patates per a amenitzar entre mos i mos. De nou, si ets un carnívor potser en gaudeixis, però a la majoria de gent se li farà avorrit (i no cal dir als nens) i no tornarà a demanar ciència. La mala divulgació és contraproduent. Hi ha accions divulgatives que millor si no existissin.\nObvi que l’extrem contrari tampoc funciona. Ha d’haver-hi un equilibri: si demanes un bistec amb patates i t’apareix una ració desbordant de tires del tubercle amb un bocí diminut de carn, o mal cuinada, o de mala qualitat, per molt saboroses que siguin les patates cridarem al cambrer i li direm «escolti, que jo he demanat carn!». D’aquest mal peca també una certa divulgació acomplexada i amb por excessiva per si a la gent no li agrada la ciència, que es preocupa més de disfressar la carn científica cobrint-la amb patates i salses fins que desapareix l’essència. És un excés. Potser tindran èxit en visites, com èxit comercial té el McDonald’s. Però això no implica pas que sigui un bon producte.\nTots coneixem algun restaurant amb la fórmula perfecta, on demanarem un bistec perquè sabem que és bo, però salivant per la copiosa ració de patates fregides al punt just que ens serveixen. Cuidem el bistec científic, però no menyspreem les patates divulgatives. Sembla senzill, però no ho és tant. La gran diferència és que generalment, al cuiner que sap cuinar un bon steak li costa poc preparar unes gustoses patates fregides, mentre que el científic comunicador és bo identificant un tall científic de bona qualitat i daurant-lo a la planxa volta i volta, però les patates se li resisteixen. Li requereixen més temps i esforç, i li solen quedar crues, passades, enganxades o salades. Per sort hi ha equips on un fa el bistec i un altre les patates, i professionals que no treballen de manera amateur.\nEl cas concret que ahir m’ocupava és una sèrie de televisió sobre ciència a l’Equador que quan llegireu aquest text em tindrà en ple rodatge arreu del país, però que ahir m’absorbia entusiasmat definint els guions. Em fa tanta il·lusió viatjar a l’Equador i explorar aquesta ciència llatinoamericana tan innovadora i socialment compromesa, que en cadascun dels 13 programes vull explicar un munt de casos i entrevistar tants investigadors com càpiguen en l’escaleta.\nNo és que m’amoïni només del bistec. Molt pitjor. En cada guió estava cuinant una costellada sencera amb llonganissa, pollastre i costelles de porc incloses. «En quin moment descansarà la gent?», em va dir sàviament el realitzador, fent-me veure que no puc pretendre atipar-los durant 30 minuts de bistec intel·lectual sense oferir-los patates i un bon rioja per a fer més digerible la ciència. Quanta raó. Sembla mentida que després de tants anys encara hagin de recordar-me que la divulgació científica és com el bistec amb patates. Si és que la passió ens perd…\n«La mala divulgació és contraproduent. Hi ha accions divulgatives que millor si no existissin»\n«Cuidem el bistec científic, però no menyspreem les creïlles divulgatives. Sembla senzill, però no ho és tant»


Propera edició: 01/10/2022\nLa 13a edició de la Fira de la Màgia al Carrer se celebrarà del 30 setembre, 1, 2 i 3 d’octubre\nLa pandèmia de la Covid-19 farà que enguany el MontgaiMàgic presenti un format diferent d’altres edicions encara que conserva el nucli antic de Montgai com a seu dels seus espectacles amb les mesures pertinents per tal de garantir la seguretat del públic assistent i dels artistes participants. En aquest sentit, la Fira de la Màgia al Carrer, que arriba a la seva tretzena edició, se celebrarà en una dotzena d’ubicacions diferents.\nEl popular i reconegut MàgicAndrei i els Tetes Pallasos serà l’encarregat de cloure l’13a edició de MontgaiMàgic el diumenge 4 d’octubre a les 8 de la tarda. Els altres dos caps de cartell seran el il·lusionista premiat a nivell internacional Mago Felix, que inaugurarà el certamen amb una proposta de màgia de manipulació el dissabte dia 4 les 6 de la tarda, i Karlus Soler, que oferirà l’espectacle central basat en la màgia teatral el dissabte dia 4 a les 8 del vespre.\nMontgai Màgic oferirà quatre dies intensos de màgia. Enguany hi participaran una trentena de mags que oferiran una setantena de funcions durant tot el cap de setmana en 10 punts diferents distribuïts per tot el poble.\nCom ja és tradició, el certamen començarà dijous amb una jornada escolar dedicada a uns 250 alumnes d’entre 3 i 12 anys procedents d'escoles de la zona.\nMontgai Màgic seguirà el divendres amb la sessió de màgia solidària adreçada a persones amb discapacitat, que s’organitza conjuntament amb la federació ALLEM i a la qual assistiran uns 180 joves i monitors d’una desena de centres de Lleida. Les dues jornades comptaran amb tallers i espectacles de la mà de Mags per l’Esperança.\nEl cap de setmana Montgai s’omplirà de màgia amb les diferents actuacions. Des de les 10 del matí i fins passada la mitjanit, els carrers i les places aniran plens d’il·lusió amb els mags i els seus jocs de cartes, les varetes i les txisteres. Al matí, la jornada començarà amb l’obertura del mercat màgic i els tallers infantils per als petits. Per segon any consecutiu s'organitzaran tallers de màgia per adults a l’espai cultural de Lo Carreró.


Les Nits Obertes d'Ordino es tanquen amb més d'un miler d'espectadors | BonDia Diari digital d'Andorra.\nUn total de 1.200 espectadors han passat pels diferents espectacles que el Comú d’Ordino ha proposat al llarg del juliol i agost, que sota el títol Nits obertes, han tingut lloc a la plaça Major ordinenca.\nAquest any el cicle ha comptat amb una actuació menys respecte a l’any passat - en total se n’han organitzat cinc - i malgrat això, s’ha incrementat notablement el nombre de públic que durant l’estiu del 2008 es xifrava en 935.\nPer als organitzadors, la quantitat d’espectadors demostra que el cicle està “més que consolidat” segons afirmava ahir Maria de la O Soto, cap d’activitats de Turisme d’Ordino, que explicava, a més, que tot i la retallada pressupostària que ha patit aquest any l’esdeveniment, en cap moment es va plantejar la possibilitat de suspendre’l. I és que les Nits obertes complien enguany la seva dotzena edició i ho han fet amb una “resposta massiva per part del públic.” Entre els espectacles que s’han pogut veure, Soto va destacar l’èxit de la nit de country que va aplegar 400 persones de la mà de la banda The Redneck House, i la nit africana a càrrec de la percussió de Dakan que la van poder gaudir 500 espectadors: “Només amb dues actuacions vam assolir 900 espectadors, gairebé el mateix que el total de tot el cicle de l’any passat.” La clau de l’èxit respon, segons la cap d’activitats de Turisme d’Ordino, a proposar un cartell variat i a innovar any rere any per tal de no fer-se repetitiu pel que fa als grups i artistes convidats.\nA banda, les Nits obertes d’Ordino proposen sempre com a mínim un concert en català. Precisament, aquest va ser l’encarregat de tancar el cicle d’aquest any, dimecres passat, amb l’actuació de la banda XVB. En total, en aquesta dotzena edició hi han participat quatre grups: el flamenc fusió del grup Calamento, el country de The Redneck House, la percussió africana de Dakan i el grup de pop català i castellà XVB.\nEl nombre d’espectadors, però, no sempre té a veure amb l’oferta del cartell. El temps és un factor molt decisiu, ja que un dels atractius del cicle és que els concerts es fan a l’aire lliure i, tot i que si finalment la pluja fa acte de presència i les actuacions es duen a terme al Centre Esportiu, la gent prefereix gaudir de la música a la plaça Major.\nRespecte al públic, Soto assenyala que la majoria el formen gent del país, a diferència d’altres cicles que es fan també a Ordino com la trobada de buners que compta amb espectadors majoritàriament de fora de les nostres fronteres.


Miocardiopatia - Viquipèdia, l'enciclopèdia lliure\nLa miocardiopatia (o cardiomiopatia) és la denominació genèrica de les malalties del miocardi, especialment les no inflamatòries. Caracteritzades:\nAnatomopatològicament, per necrosi fibril·lar, fibrosi substitutiva i edema intersticial.\nClínicament, per cardiomegàlia, insuficiència cardíaca i trastorns electrocardiogràfics.\nAutòpsia: ventricle esquerre del cor obert mostrant un engrossiment i una dilatació, amb fibrosi subendocàrdica manifestada com augment de la blancor de l'endocardi.\ncardiopatia i miopatia\nivabradine (en) i LCZ696 (en)\n0088665 i 0123857\nC0033141, C0036529, C0878544, C0878544, C0033141 i C0036529\nDOID:0050700 i DOID:0050700\nLes persones amb miocardiopatia tenen més risc d'arrítmia i mort sobtada.\nSón les miocardiopaties, on la patologia primària es troba fora del miocardi mateix. La majoria de les miocardiopaties són extrínseques, perquè per molt, la causa més comuna d'una miocardiopatia és la isquèmia. L'Organització Mundial de la Salut anomena a aquestes miocardiopaties com a específiques:\nMiocardiopatia isquèmica: sovint per una coronariopatia ateromatosa.\nMiocardiopatia secundària a altres malalties metabòliques sistèmiques\nNo s'inclou en aquesta llista és la malaltia de Chagas, que és una causa important de miocardiopatia en Centre i Sud Amèrica.\nUna miocardiopatia intrínseca és la debilitat en el múscul del cor que no es deu a una causa externa identificable. Per fer un diagnòstic d'una miocardiopatia intrínseca, s'ha de descartar una malaltia coronària significativa (entre altres coses). El terme de miocardiopatia intrínseca no descriu l'etiologia específica del múscul del cor debilitat. Les miocardiopaties intrínseques consisteixen en una varietat d'estats de la malaltia, cadascun amb les seves pròpies causes.\nLa miocardiopatia intrínseca té una sèrie de causes, entre elles la toxicitat per fàrmacs i alcohol, algunes infeccions (incloent l'hepatitis C), i diverses causes genètiques i idiopàtiques (és a dir, desconegudes).\nMiocardiopaties intrínseques es classifiquen generalment en quatre tipus:\nLa miocardiopatia dilatada (MCD) és la forma més comuna, i una de les principals indicacions de trasplantament de cor. El cor de la MCD (especialment el ventricle esquerre) s'engrandeix i la funció de bombament es redueix. Aproximadament el 40% dels casos són familiars, però la genètica no es comprenen tan bé com la de la MCH. En alguns casos es manifesta com a miocardiopatia puerperal, i en altres casos pot estar associada amb l'alcoholisme.\nLa miocardiopatia hipertròfica (MCH), és un trastorn genètic causat per diferents mutacions en els gens que codifiquen les proteïnes de sarcòmer. En la MCH el múscul del cor és gruixut, el qual pot obstruir el flux sanguini i evitar que el cor funcioni correctament.\nLa miocardiopatia o displàsia aritmogènica del ventricle dret (MCAVD o DAVD) sorgeix d'una alteració elèctrica del cor en el que el múscul cardíac se substitueix pel teixit cicatritzant. El ventricle dret és generalment el més afectat.\nLa miocardiopatia restrictiva (MCR) és una cardiopatia poc freqüent. Les parets dels ventricles són rígides, però no engruixides, i dificulten l'ompliment normal de sang al cor. Una forma rara de miocardiopatia restrictiva és la miocardiopatia obliterant, que apareix en la síndrome hipereosinofílica. En aquest tipus de miocardiopatia, el miocardi en els àpexs dels ventricles esquerre i dret es torna gruixut i fibrós, provocant un descens en els volums dels ventricles.\nLa miocardiopatia espongiforme (o no-compacta) ha estat reconeguda com un tipus diferent des de la dècada dels 1980. El terme es refereix a una miocardiopatia on la paret del ventricle esquerre no ha aconseguit créixer adequadament des del naixement i té una aparença esponjosa quan es veu durant un ecocardiograma.\nObtingut de «https://ca.wikipedia.org/w/index.php?title=Miocardiopatia&oldid=28186168»\nDarrera modificació: 4 set 2021 a les 13:12\nLa pàgina va ser modificada per darrera vegada el 4 set 2021 a les 13:12.


MUSAAT crea una beca social per a facilitar l’accés a la certificació professional\nLa mútua asseguradora MUSSAT ha creat una beca social amb la què bonificarà amb 200 euros als primers 15 mutualistes interessats en obtenir la certificació professional d’ACP en qualsevol dels seus certificats i categories. La campanya per a adherir-se a aquest descompte s’obre avui, 1 de març, i romandrà oberta fins l’1 de juliol.\nMUSAAT és una mútua especialitzada en assegurances de responsabilitat civil i de la construcció. Avui en dia és un dels líders en assegurances de responsabilitat civil a Espanya.\nAquesta beca forma part del conveni de col·laboració signat entre MUSAAT i l’Agència de Certificació professional (ACP) signat el passat mes d’octubre. Els mutualistes amb pòlissa de Responsabilitat Civil d’Aparelladors/AT/EE i que disposin d’un certificat en vigor d’ACP, a més de beneficiar-se d’un descompte del 15% en l’assegurança de Responsabilitat Civil i d’un descompte en les tarifes de certificació, podran ara sol·licitar aquesta bonificació al MUSAAT per a obtenir la seva certificació professional.\nLa mútua atén criteris de confiança en el desenvolupament professional i considera que el fet d’estar en possessió de la certificació professional suposa una disminució del risc dels seus assegurats.\nL’acord signat a l’octubre també permet als mutualistes de MUSAAT amb pòlisses de responsabilitat civil d’aparelladors, arquitectes tècnics i enginyers de l’edificació interessats en certificar-se, beneficiar-se d’un descompte del 5% en les tarifes inicials de certificació. Aquest descompte seràa acumulable a la deducció del 6% que ja s’aplica als membres dels col·legis professionals adherits a ACP.\nL’Agència, entitat de gestió independent promoguda pel COAAT de Madrid i el CAATEEB de Barcelona i que compta amb la col·laboració de col·legis representants del 63% de la professió col·legiada, proporciona una certificació professional lligada al compliment d’uns requisits d’experiència, formació i coneixements i experiències professionals, així com a un codi ètic i deontològic el compliment del qual és molt vigilat per part d’ACP. Per tant suposa un element de seguretat i confiança en el desenvolupament del treball que representarà per a MUSAAT una garantia en quant a qualificació, experiència i resultats dels professionals assegurats, el que redundarà en un menor risc associat al seu treball.\nAmb aquesta iniciativa MUSAAT ofereix als seus assegurats l’oportunitat de potenciar el seu currículum i millorar la seva competitivitat i prestigi.


FULL DE TRUCS DE WORD 2016 I 2019 - FULLS DE TRUCS D’OFFICE 2016 I 2019\nFull de trucs de Word 2016 i 2019\nWord sempre ha estat l’aplicació de cavall de batalla de la suite Microsoft Office. Gairebé tothom que utilitza Office acaba fent servir Word en algun moment, ja sigui per escriure notes, escriure agendes, crear informes, elaborar correspondència comercial o qualsevol altre mil usos.\nMicrosoft ven l’Office en dos models: els particulars i les empreses poden pagar la llicència de programari per endavant i ser-ne propietària per sempre (el que l’empresa anomena la versió perpètua de la suite) o poden adquirir una subscripció a l’Office 365, el que significa que tenen accés a el programari només mentre continuïn pagant la quota de subscripció.\nQuan compreu una versió perpètua de la suite (per exemple, Office 2016 o Office 2019), les seves aplicacions mai no obtindran funcions noves, mentre que les aplicacions d’Office 365 s’actualitzen contínuament amb noves funcions. (Per obtenir més informació, vegeu Quines diferències hi ha entre Microsoft Office 2019 i Office 365?)\nAquest full de trucs us permet actualitzar les funcions que es van introduir a Word 2016 i Word 2019, les versions de llicència perpètues de Word incloses a Office 2016 i Office 2019, respectivament. A Office 365, Word compta amb totes aquestes funcions, a més de diverses més. Si vosaltres o la vostra organització teniu una subscripció a l'Office 365, consulteu la nostra secció independent Full de trucs de Word for Office 365 per cobrir totes les funcions més recents.\nLa majoria dels consells d’aquest article s’apliquen a Word 2016 i Word 2019 per a Windows. Prop del final hi ha una secció només per a Word 2019.\nComparteix aquesta història: Professionals de TI, esperem que transmetreu aquesta guia als vostres usuaris per ajudar-los a aprendre a treure el màxim profit de Word 2016 i 2019.\nUtilitzeu la cinta\nLa interfície Ribbon del Word 2016 i el 2019 no ha canviat gaire en comparació amb les versions anteriors. La cinta està inclosa a les aplicacions de la suite d’Office des de l’Office 2007, de manera que probablement coneixeu el seu funcionament. Però si necessiteu una actualització, consulteu el nostre full de trucs de Word 2010.\nIgual que a Word 2013, la cinta de Word 2016 i 2019 té una aparença més plana, més neta i menys desordenada que la de Word 2010 i 2007. La cinta de 2016 i 2019 és més petita que a Word 2013, la barra de títol ara és de color blau sòlid en lloc del blanc anterior, i el text del menú (Fitxer, Inici, Insereix, etc.) és ara una combinació de majúscules i minúscules en lloc de majúscules. També hi ha altres canvis menors (per exemple, l’antiga pestanya Disseny de pàgina ara s’anomena només Disseny), però la cinta continua funcionant de la mateixa manera i trobareu la majoria d’ordres a les mateixes ubicacions que a Word 2013.\ns'amplia l'esquema d'extorsió de scripts express\nLa cinta de Word 2016 no ha canviat gaire respecte a Word 2013. (Feu clic a la imatge per ampliar-la).\nPer esbrinar quines ordres es publiquen en quines pestanyes de la cinta, descarregueu la nostra Referència ràpida de Word 2016 i 2019 Ribbon . Vegeu també la nova funció Digueu-me que es descriu a continuació.\nIgual que a les versions anteriors de Word, per fer desaparèixer les ordres que hi ha a sota de les pestanyes de la cinta, premeu Ctrl-F1. Per tornar a aparèixer les ordres, premeu Ctrl-F1. (Tingueu en compte que les pestanyes de la cinta - Fitxer, Inici, Insereix, etc. - es mantenen visibles.)\nAquí hi ha les opcions de visualització de la cinta.\nTambé teniu altres opcions per mostrar la cinta. Per accedir-hi, feu clic a la icona d’opcions de visualització de la cinta a la part superior dreta de la pantalla, a l’esquerra de les icones per minimitzar i maximitzar Word. Apareix un menú desplegable amb aquestes tres opcions:\nAmaga automàticament la cinta: Això amaga tota la cinta, tant les pestanyes com les ordres que hi ha a sota. Per tornar a mostrar la cinta, feu clic a la part superior de Word.\nMostra les pestanyes: Mostra les pestanyes però amaga les ordres que hi ha a sota. És el mateix que prémer Ctrl-F1. Per mostrar les ordres a sota de les pestanyes quan estiguin amagades, premeu Ctrl-F1, feu clic a una pestanya o feu clic a la icona de visualització de la cinta i seleccioneu Mostra pestanyes i ordres.\nMostra les pestanyes i els comandaments: Si seleccioneu això, es mostraran les pestanyes i les ordres.\nI si, per alguna raó, el blau de la barra de títol té massa color per a vosaltres, el podeu convertir en blanc o gris. (A Word 2019, també hi ha una opció en negre.) Per fer-ho, seleccioneu Fitxer> Opcions> General . A la secció 'Personalitza la còpia de Microsoft Office', feu clic a la fletxa cap avall que hi ha al costat del tema Office i seleccioneu Gris fosc o Blanc (o Negre) al menú desplegable. Per tornar a fer blava la barra de títol, trieu l'opció Colorit de la llista desplegable. Just a sobre del menú Tema d’Office hi ha un menú desplegable Fons d’Office; aquí podeu triar mostrar un patró com ara una placa de circuit o cercles i ratlles a la barra de títol.\nHi ha un canvi útil en el que Microsoft anomena l’àrea del backstage que apareix quan feu clic a Fitxer a la cinta: si feu clic a Obre o Desa al menú de l’esquerra, podeu veure els serveis basats en el núvol que heu connectat a l’Office. , com ara SharePoint i OneDrive. Ara, cada ubicació mostra la seva adreça de correu electrònic associada a sota. Això és molt útil si utilitzeu un servei al núvol amb més d’un compte, com ara si teniu un compte OneDrive per a ús personal i un altre per a empreses. Podreu veure d'un cop d'ull quin és quin.\nSeleccioneu Afegeix un lloc per afegir un servei d'emmagatzematge al núvol nou per a Word.\nCol·labora en directe\nLa característica més gran llançada amb Word 2016 és la col·laboració en directe que permet treballar a documents junts des de qualsevol part del món amb una connexió a Internet, una funció que Google Docs fa temps que té. Només hi ha dos requisits per col·laborar al Word 2016: heu d’haver iniciat la sessió al compte de Microsoft o Office 365 i el document s’ha d’emmagatzemar a OneDrive, OneDrive for Business o SharePoint Online.\nTanmateix, mentre els subscriptors de l'Office 365 o qualsevol persona que utilitzi Word 2019 o Word Online poden veure els canvis que altres usuaris d'aquestes versions fan en un document compartit en temps real a mesura que succeeixen, els usuaris de Word 2016 han de desar els seus documents periòdicament per veure i compartir canvis . Així, tot i que es tracta de col·laboracions en directe, no és en temps real visibilitat en aquesta col·laboració. Tot i això, us permet treballar amb altres usuaris al mateix document alhora.\nPer col·laborar en un document, obriu-lo primer i, a continuació, feu clic a la icona Comparteix a la part superior dreta de la pantalla. Si encara no heu desat el fitxer a OneDrive, OneDrive for Business o SharePoint Online, se us demanarà que ho feu.\nEn fer clic al botó Comparteix, s'obre el tauler Comparteix a la part dreta de la pantalla; aquesta és la central d'ordres per a la col·laboració. A la part superior del tauler, escriviu les adreces de correu electrònic de les persones amb qui voleu col·laborar al document, separades per comes. A mesura que escriviu, Word examina la vostra llibreta d’adreces i mostra les coincidències que troba; feu clic a la persona que vulgueu convidar. Si sou a una xarxa corporativa, podeu fer clic a la llibreta d’adreces de la dreta per cercar a la llibreta d’adreces de correu electrònic de la vostra empresa. Si una persona no és a la vostra llibreta d’adreces, només cal que escriviu la seva adreça electrònica completa.\nSelecció de persones amb qui col·laborar mitjançant el tauler Compartir. (Feu clic a la imatge per ampliar-la.)\nDesprés d'introduir les adreces, seleccioneu 'Es pot editar' o 'Es pot visualitzar' al menú desplegable per permetre als col·laboradors una edició completa o privilegis de només lectura. (Si voleu assignar drets diferents a diferents usuaris, podeu enviar dos correus electrònics diferents o podeu canviar els permisos de qualsevol col·laborador més endavant fent clic amb el botó dret del ratolí al seu nom al tauler Compartir). Si voleu, escriviu un missatge al quadre de text. Quan hàgiu acabat, feu clic a Comparteix. S’envia un missatge de correu electrònic a tothom amb qui heu compartit el fitxer i es mostra un botó Veure a OneDrive en què poden fer clic per obrir el document.\nEls vostres col·laboradors reben un missatge de correu electrònic com aquest quan compartiu un document. (Feu clic a la imatge per ampliar-la.)\nHi ha una altra manera de compartir un fitxer emmagatzemat en un OneDrive personal per a la col·laboració: a la part inferior del panell Compartir, feu clic a Obtén un enllaç per compartir i, a la pantalla que apareix, trieu Crea un enllaç d'edició si voleu crear un enllaç al fitxer que permetrà a la gent editar el fitxer o bé crear un enllaç només de visualització si voleu crear un enllaç que els permeti veure només el fitxer. A continuació, copieu l'enllaç, enganxeu-lo en un correu electrònic mitjançant qualsevol programa de correu electrònic i envieu-lo.\naccediu al vostre telèfon des del PC\nQuan els vostres destinataris reben el correu electrònic vostre, fan clic en un botó o enllaç per obrir el document, que s'obre al Word Online en un navegador web en lloc del client d'escriptori Word. En aquest moment, poden veure el document però no editar-lo. Els usuaris que no tinguin la sessió iniciada en un compte de Microsoft veuran el botó Edita al navegador; un cop hi facin clic, podran començar a editar a la finestra del navegador. Els usuaris connectats veuran un menú Edita document, des del qual poden triar Edita a Word per obrir el fitxer a la versió client de Word o Edita al navegador per treballar a la versió web gratuïta.\nLa versió web no és tan completa com la versió del client; per exemple, no hi ha tantes opcions de format i no podeu inserir formes, fer captures de pantalla, utilitzar la combinació de correu o utilitzar altres funcions. Però per a l’edició bàsica, funciona bé.\nQuan un col·laborador comenci a treballar en un document compartit, rebreu una notificació de que algú altre està editant el document. El que veieu a continuació depèn de si esteu treballant a Word 2016 o 2019.\ncom fer que el meu PC sigui més ràpid Windows 10\nSi feu servir Word 2016, cada vegada que un col·laborador fa un canvi, apareix una petita icona Actualitzacions disponibles a la part inferior de la finestra de Word. Com s’ha esmentat anteriorment, però, haureu de desar el document (o fer clic a la icona Actualitzacions disponibles) per veure els canvis o fer-los veure els vostres. Després de desar o fer clic a Actualitzacions disponibles, les addicions dels vostres col·laboradors apareixeran al vostre document amb una superposició de color verd pàl·lid.\nEn col·laborar amb Word 2016, heu de desar el document per veure els canvis realitzats per altres persones (ressaltats en verd) i per compartir els canvis amb ells. (Feu clic a la imatge per ampliar-la.)\nQuan treballeu en un document a Word 2019 amb altres persones en temps real, cada persona obté un cursor amb el seu propi color únic. Podeu veure què fan mentre ho fan, incloses la supressió, l'edició i l'addició de text. També veuen el que fas.\nA Word 2019 podeu veure les modificacions d'altres col·laboradors en temps real, amb un cursor de color diferent per a cada col·laborador. (Feu clic a la imatge per ampliar-la.)\nTingueu en compte que el funcionament de la col·laboració en temps real depèn de la força de la vostra connexió a Internet. En connexions lentes o escasses, no veureu immediatament les modificacions que fan altres persones i no les veuran immediatament; hi haurà un retard. Per tant, sempre és millor, quan sigui possible, tenir la connexió més forta possible en col·laborar.\nA més de veure els canvis que es fan al document, podeu comunicar-vos amb els vostres col·laboradors d’altres maneres. El tauler Comparteix mostra una llista de les persones que tenen accés al document, amb una nota sota el seu nom que indica si actualment està editant el document i, si no, si tenen accés d’edició o de visualització.\nFeu clic amb el botó dret a la icona de qualsevol persona que treballi actualment al document i feu clic a Obre la targeta de contacte; apareix una pantalla amb les diverses maneres de contactar-hi, inclosos el xat, el telèfon i el vídeo mitjançant Skype (si tenen Skype) i el correu electrònic. Això us permet parlar o enviar missatges de text amb ells mentre esteu treballant junts al document, cosa que fa que la col·laboració sigui molt més eficaç.\nFeu clic a la icona d'algú que treballa amb vosaltres en un document per veure altres maneres de contactar-hi. (Feu clic a la imatge per ampliar-la.)\nAfronta les tasques amb Tell Me\nTot i que la col·laboració en directe és l’addició més important a Word 2016, també hi ha diverses altres funcions noves. Un de molt útil és Tell Me, que és extremadament útil quan voleu fer una tasca que no heu fet abans o que heu oblidat de fer.\nÉs un quadre de text situat a la dreta de les etiquetes de la pestanya Cinta a la part superior de la pantalla amb les paraules Digueu-me què hi voleu fer. Escriviu una tasca i obtindreu una llista de possibles coincidències. Feu clic a la tasca que vulgueu per obtenir instruccions sobre com fer-ho.\nPer exemple, he escrit l’adreça d’un sobre i he escollit el resultat del sobre i apareix la pantalla que utilitzeu per adreçar els sobres. Quan vaig escriure la consulta més general per escriure un assaig, apareixia un enllaç a la funció Investigador de Word que us permet investigar des de Word, afegir fonts de la investigació que trobeu i, a continuació, citar les fonts del document correctament. Si escriviu una consulta i passeu el ratolí per sobre d’un resultat en lloc de fer-hi clic, veureu una pantalla que descriu què podeu fer si feu clic als resultats.\nTell Em dóna consells per abordar un sobre (o qualsevol altra tasca). (Feu clic a la imatge per ampliar-la.)\nÉs un gran estalvi de temps, perquè no cal que busqueu la cinta per trobar l’ordre que voleu. I recorda les funcions que heu seleccionat prèviament al quadre, de manera que, quan hi feu clic, primer veureu una llista de tasques anteriors que heu cercat. D’aquesta manera, les tasques que realitzeu amb freqüència sempre són de fàcil accés.\nquè és un punt d'accés al vostre telèfon\ncom és el ransomware\nquè és millor iphone o android


El Consell Social de la Universitat Rovira i Virgili (URV) convoca per cinquè any consecutiu el premi Maria Helena Maseras a un treball de recerca de batxillerat en estudis de dones i gènere, elaborat per alumnes de centres de secundària durant el curs acadèmic 2013-14.\n- Haver presentat un treball de recerca durant el curs acadèmic 2013-14.\n- Tenir intenció de matricular-se en algun ensenyament oficial de la URV per al curs acadèmic 2014-15 (cal que l’estudiant formalitzi aquesta matrícula per rebre el premi del Consell).\n- El document de presentació del treball de recerca al centre de secundària (en suport físic electrònic).\nLes sol·licituds s’han d’adreçar a la Presidència del Consell Social i s’han de presentar al Registre General de la URV (carrer de l’Escorxador s/n, 43003 Tarragona), junt amb la documentació que s’hi acompanya, o en qualsevol altre registre auxiliar de la URV. La localització i els horaris del Registre General i dels registres auxiliars es poden consultar a https://seuelectronica.urv.cat/registre.html.\nTambé es poden presentar en la forma que estableix l’article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú. En aquest cas, durant el període de presentació de sol·licituds, la persona interessada ho ha de comunicar, a més a més, a la Secretaria del Consell Social (carrer de l’Escorxador s/n, 43003 Tarragona, telèfon 977 558 018, fax 977 558 028 i correu electrònic consellsocial@urv.cat) mitjançant tèlex, telegrama, fax o correu electrònic.\nEn el cas que el treball s’enviï per correu certificat, la presentació de la documentació a l’oficina de Correus corresponent s’ha de fer d’acord amb el que disposa l’article 31 del Reial decret 1829/1999, de 3 de desembre, en un sobre obert, per tal que la sol·licitud, l’escrit o la comunicació adreçat a la Universitat es pugui datar i segellar abans de ser certificat. Si la sol·licitud no està datada i segellada per l’oficina de Correus corresponent, s’entén com a data vàlida de presentació aquella en què entri al Registre General de la Universitat.\nEl Consell Social pot demanar als estudiants qualsevol altra documentació que consideri convenient per tramitar aquest premi. Si és el cas, els estudiants l'hauran d’aportar en un termini màxim de deu dies hàbils. Si no ho fan, el jurat entendrà que desisteixen en la seva sol·licitud i arxivarà l’expedient sense fer més tràmits.\nAquesta convocatòria està oberta fins al 16 de maig de 2014.\n- Un ajut per l’import dels crèdits matriculats en el primer curs d’alguna de les titulacions oficials ofertes per la URV, per al curs acadèmic 2014-15, fins a un màxim de 1.500 euros, en el cas que l’estudiant no tingui matrícula gratuïta.\nDesprés que la persona guardonada hagi formalitzat la matrícula a la URV per al curs acadèmic 2014-15 , es lliurarà el diploma i l'ordinador portàtil a l'estudiant i el certificat i xec al centre de secundària.\nEl procediment de concessió d’aquest premi és el de concurrència competitiva, i la resolució del jurat s’ha de fer pública abans del 30 d’octubre de 2014 a través del web del Consell Social (http://wwwa.urv.net/ogovern/consellsocial/index.html) i/o utilitzant qualsevol altre mitjà que el jurat consideri oportú.\n- Es compromet a matricular-se en un centre de la URV per al curs acadèmic 2014-15, requisit imprescindible per obtenir aquest premi.\nTarragona, novembre de 2013


...Associació de Veïnes i Veïns del barri de Porta.: Revisió del PERI de Porta: el veïnat també volem tenir veu després de tants anys!\nRevisió del PERI de Porta: el veïnat també volem tenir veu després de tants anys!\nEl PERI de 1992 es pot resumir com una onada constructora privada sense precedents.\nPer això, després dels excessos cal conservar espais per equipaments, horts urbans, pisos buits per a lloguer social i espai lliure pel futur.\nAssemblea del veïnat del barri de Porta a Can Verdaguer.\nL'avv de Porta demana als partits una definició clara.\nL'Associació de Veïnes i Veïns demana la revisió "urgent" del PERI del 92.\nEl passat dia 12 de gener va tenir lloc una assemblea important pel barri en tant que la nostra Asc. va presentar el fruit de mesos de debats sobre temes d'urbanisme i equipaments urgents pel barri. Van assistir prop de 100 persones, la qual cosa ja és un èxit. També van assistir els partits ICV-EUiA, Podem, PP i PSC.\nLa llista de greuges des de la publicació del PERI de Porta a l'any 92 fins avui no ha parat de créixer. Una llista prou llarga la podeu llegir AQUÍ.\nD'una banda estan les pífies d'un urbanisme invasiu, atiat pels diferents governs de la ciutat, on només es tenien en compte els interessos privats de generar especulació i guanys per a uns pocs:\nNo hi ha habitatges de lloguer social mentre s'acumulen, des de més de 8 anys, centenars de pisos buits de renda lliure caríssims.\nEls solars buits després de la ressaca immobiliària no paren de donar problemes. Un dels problemes és cas dels horts de Maladeta i la cacicada de Nuñez i Navarro. Altres són els solars buits a Pintor Alsamora i altres indrets\nL'edifici de joves de Rio de Janeiro ha estat venut per REGESA a un fons immobiliari voltor de Madrid.\nL'alcalde Hereu va vendre el complex de Can Dragó com una Àrea de Nova Centralitat a Barcelona que va desplaçar la pça Sóller i els eixos comercials a segon terme. Una dècada després aquell model de negoci i oci empaquetat és un fracàs que obliga a canvis constants de model sense cap contrapartida social.\nHeron City revenut per 140 a un fons voltor ara és un centre de venda de roba barata procedent de països com Bangla Desh on hi ha explotació infantil.\nEl Corte Inglés de Can Dragó no acaba de funcionar però obre noves línies de negoci que destrueixen teixit comercial als voltants.\nLa zona verda de Can Drago ha quedat reduïda a la mínima expressió per vials que faciliten l'accés al complex sense contrapartides socials. El complex Heron City construït sense cap normativa ambiental és un erm de ciment que supera el 40ºC a la canícula estiuenca.\nL'edifici de 18 plantes d'oficines acaba de rebre la patacada de l'acomiadament de prop de 300 dels 450 treballadors de la plantilla de la principal empresa que l'ocupava: Softonic i posa en dubte el model d'oficines.\nEl centre esportiu de Can Dragó està externalitzat des d'inici. És car, molt car per la gent del barri. UBAE rep els guanys però no ha fet cap inversió i resten espais com l'antic bar ple de brutícia.\nNo va ser fins 2012, vint anys després de l'inici del PERI que es va aconseguir un nou equipament: Centre Cívic Can Verdaguer.\nLa plaça Sóller i el Centre Comunitari estan ara morts esperant que l'administració posi recursos tal com demanen les entitats socials del barri.\nD'altra banda, els incompliments d'aquesta legislatura que acaba han estat importants. Els podem resumir així:\nArranjament de Baixos Sóller fins inagurar l'Ateneu La Bòbila.\nManca de recursos dels Serveis Socials per atendre els estralls generats per la crisi.\nTanques a l'estació de Virrei Amat i parada de la línia groga a Virrei Amat.\n190.000€ per a l'ajardinament de Can Valent (on han anat a parar els diners?)\nArranjament dels carrers Santanyi, Desfar, Emili Roca, Santapau y Malgrat, aprovat al pressupost del BOPB.\nEn conseqüència la nostra Avv demana pel proper període als partits una definició clara respecte de la demanda de revisió urgent del PERI del barri.\nUna bona part de la batalla està en fer del triangle Porta'm a l'Hort+Can Verdaguer+ Ateneu la Bòbila una nova Àrea de Centralitat.\nEntenem també que la responsabilitat dels partits que han estat en el govern aquesta dècada és més gran que la dels altres i més encara dels nous que podrien entrar en les properes eleccions municipals.\nL'Avv de Porta demana pel proper PAD-PAM:\nConveni gestió cívica a Transforma Porta del Centre Comunitari Porta- Ateneu La Bòbila amb un pressupost adequat.\nRemodelació de la plaça Sóller amb un procés participatiu.\nNova Àrea de centralitat al voltant de Sóller. Suport institucional pactat per a la revitalització amb mercat, activitats, etc..\nRevisió del PERI de Porta a nivell municipal:\nRambla de Porta a c/Maladeta amb gimnàs per escola Splai\nMoratòria de legislatura per a llicencies d'obra nova\nÚs social dels solars buits com horts urbans i/o equipaments.\nPisos nous buits per a habitatge lloguer social.\nRecuperació de Can Valent com escola horticultura, jardineria urbana i museu agrícola.\nrecuperació progressiva per a ús social dels solars adjacents a c/Pintor Alzamora amb procés participatiu del veïnat\nNo ampliació comercial Heron City. Revisió de la llicència de negoci com centre Oci i no com comercial.\nDemanem als partits per ordre de responsabilitat de gestió una posició explícita respecte de les demandes de les entitats del barri.\nPublicat per Asociació de Veïns i Veïnes a 15:38


Qui Som - Xarcuteria Roca\nCarns i embotits ROCA\nDes de 1825, són ja 7 generacions dedicades a la carnisseria i elaboració d’embotits tradicionals.\nEl primer document que parla de la carnisseria data del 24 de setembre de 1825.\nEl primer carnisser conegut el succeeixen els seus fills, Paulí i Josep Guillem Manta, i posteriorment els néts, Miquel i Tomàs Guillem Colomer, la besnéta, Anna Guillem Llovera, i el rebesnét, Tomàs Roca Guillem.\nEn jubilar-se aquest, el negoci passa a la seva esposa, Teresa Pagès Tell i, posteriorment, a la jove, Imma Bahí Botella, casada amb Miquel Roca Pagès, el qual treballa també a la botiga juntament amb els seus fills.\nSón, doncs, set generacions dedicades a la carnisseria durant cent setanta-tres anys, actualment amb criança de porcs i vedells en granja pròpia per tal de garantir la qualitat de la carn i dels embotits.\nActualment consta de tres establiments: la Carnisseria Roca a Ventalló, ubicació original des de fa 185 anys , la Xarcuteria Roca a l’Escala on es poden trobar tots els embotits i plats preparats Roca, a part d’una bona diversitat de productes gourmet i la Rostisseria Roca a Ventalló on els diumenges i dies festius trobaràs els nostres coneguts pollastres a l'ast.\nA més, pots disposar dels nostres embotits 24hores amb la màquina de productes Roca , situada a la botiga de l'Escala.


Objectius — Observatori de la Recerca a la Catalunya Central — UPC. Universitat Politècnica de Catalunya BarcelonaTech.\nSou a: Inici » Objectius\nEn la 6a edició de l’informe, el principal objectiu d’aquest estudi quinquennal continua essent donar a conèixer la recerca que es duu a terme a la Catalunya Central, concretament a les 6 comarques: Anoia, Bages, Berguedà, Moianès, Osona i Solsonès.\nPrincipalment s’ha volgut donar un indicador de qualitat que valori l’activitat de recerca que es fa a ciutats de la Catalunya Central, fora de Barcelona, i situar-la en les institucions on es desenvolupa. Per això s’ha utilitzat com a indicador l’índex h , una mesura de la producció científica que combina qualitat i quantitat, integrant la quantitat de publicacions amb el nombre de vegades que s'han citat. Més concretament l’indicador que presentem és l’índex h5, és a dir, l’índex que mesura l’índex h dels darrers 5 anys complets.\nFinalment, aquesta informació de periodicitat anual vol ser un indicador de tendències que permeti fer un estudi de l’evolució de la recerca a institucions universitàries i de recerca. A més pot ajudar a objectivar paràmetres de producció científica útils en la gestió de la recerca a les institucions de l’àmbit geogràfic escollit.\n L’índex h o h-índex és un indicador creat per Jorge Hirsch l’any 2005, de la Universitat de Califòrnia – San Diego, que determina el balanç entre les publicacions d’un científic, institució… i la quantitat de citacions que aquestes publicacions reben.


L'Espanyol presenta el nou líder de la defensa - Regió7 :: El Diari de la Catalunya Central\nL'Espanyol presenta el nou líder de la defensa\nÓscar Duarte es mostra il·lusionat de debutar diumenge fent un\ngol al Madrid i el club té coll avall l'arribada del porter lituà Arlauskis\nefecornellà de llobregat 28.01.2016 | 07:40\nÓscar Duarte, a l´estadi de Cornellà-el Prat, on va ser presentat rcd espanyol\nL'Espanyol va presentar ahir el seu primer fitxatge del mercat d'hivern, el central costa-riqueny Óscar Duarte, qui s'ha de convertir en el líder de la defensa d'un dels equips més golejats de la lliga BBVA. Duarte arriba ple d'il·lusió i ahir, fins i tot, va arribar a dir que "seria un somni fer un gol al Madrid" en el partit del seu debut, diumenge al Bernabéu.\nEl jugador de 26 anys, procedent del Bruges, va declarar que es considera un futbolista "d'efecte immediat". A més, en cas de marcar diumenge al Bernabéu li podria fer un gol al seu compatriota i company de la selecció, el porter Keylor Navas.\nDuarte va mostrar-se encantat d'aquesta nova etapa, i abans va dir que "agraeixo a Déu que m'hagi permès ser en aquest club i al senyor Chen [el propietari de l'Espanyol] per deixar-me formar part d'aquest projecte".\nAmb la pilota controlada\nÓscar Duarte té experiència internacional, ja que va disputar el passat Mundial de Brasil amb la selecció de Costa Rica, amb la que va arribar als quarts de final. Ell mateix va fer un gol a Uruguai en el primer partit, però llavors va ser expulsat davant de Grècia en el partit de vuitens de final. Es va definir com un jugador a qui agrada "sortir des de darrere amb la pilota jugada. Si el club ha pres la decisió de fitxar-me és perquè els ha agradat el que faig". Com a curiositat, va comentar que usarà el nom futbolístic d'Óscar, "per respecte" a Rubén Duarte, que ja és a la plantilla.\nL'entrada a la plantilla d'Óscar Duarte suposa la sortida d'un jugador i, en aquest cas, n'ha estat un del filial. Antonio Raíllo va saber ahir que jugarà amb la Ponferradina fins a final de temporada, sense possibilitat de compra de l'equip lleonès. El jugador català, que ha debutat a Primera enguany i que va arribar a disputar l'eliminatòria de Copa contra el Barça, quedava sense possibilitats per la presència d'Álvaro, Ciani i Roco, a més d'Óscar Duarte, i ha pres aquesta via de sortida.\nEn les pròximes hores també es pot fer oficial el fitxatge del porter lituà Giedrius Arlauskis, procedent del Watford que entrena Quique Sánchez Flores. Ocuparia el lloc que deixaria lliure l'italià Francesco Bardi.


Enviar aquesta notícia per e-mail Imprimir aquesta notícia ciutat 10. 10. 2018 Compartir a Twitter Compartir a Facebook\nL'H celebra el dia mundial de la Salut Mental\nSota el lema "Hora de canviar"\nEl Campus de Bellvitge de la UB commemora el Dia de la Salut Mental amb una mostra d’entitats. Sota el lema “Hora de canviar”, l’objectiu és ajudar a augmentar la consciència sobre la salut mental i assegurar que les persones que pateixen algun problemes d’aquest tipus puguin viure amb major dignitat.\nLa fira d’entitats per la Salut Mental vol donar a conèixer el treball d’aquestes persones en un ambient participatiu i de celebració. Es tracta del segon any consecutiu que l’equip de docents i d'alumnes d’infermeria de la UB organitzen aquesta trobada.\nA més de treure l’estigma que hi ha amb els problemes de la salut mental un altre dels objectius d’aquesta jornada és que les persones que pateixen aquestes malalties puguin confiar més en els metges i infermeres.\nDe la seva banda, la Federació d’Associacions de Veïns de L’Hospitalet també ha volgut participar en aquesta fira i han denunciat la manca d’ajudes que rep la salut mental dins dels sistema sanitari actual.


2a fase de la Lliga Ibèrica\nEl Palau dels Esports de Riazor, a A Coruña, va acollir el 19 i 20 de gener la segona fase de la III Lliga Ibèrica, que va comptar amb la participació de tres equips del Gràcia GC. Les nostres noies van assolir les següents classificacions: 5es a Nivell Kids B-infantil; 7es a Divisió B; i 9es a Divisió C.\nAquesta és la segona de les tres fases de què consta la competició, creada fa dues temporades amb l’objectiu de promoure una competició femenina per clubs a nivell d’Espanya i Portugal, tal com es fa en molts països, més enllà de les competicions oficials que organitzen les respectives federacions.\nEls vuit millors equips del global de les tres fases es classificaran per a la gran final de cadascuna de les categories. Cada equip està format per quatre gimnastes.\nMolta sort per a les representants del Gràcia GC!


Entrevista a David López | el Nou\nInstal·lacions López i Fill - Empresa familiar en constant creixement\nCom va sorgir i ha evolucionat Instal·lacions López i Fill?\nL’empresa va néixer de la mà del meu pare, el Sr. López. Inicialment, treballava localment, donant a cada client un tracte proper i personalitzat. Mentrestant l’empresa creixia, jo em formava per obtenir els carnets d’instal·lador elèctric especialista i el d’instal·lacions tèrmiques, entre altres. Posteriorment, quan vaig incorporar-me a l’empresa, vam poder ampliar la gamma de serveis amb l’objectiu de poder servir a més clients.\nDes de quan esteu presents al mercat?\nL’any 2003, quan m’incorporo a l’empresa, decidim registrar-la com a Instal·lacions López i Fill. Tot i això, comptem amb una experiència de més de quaranta-cinc anys en el sector de la lampisteria, fet que genera en els clients un sentiment de confiança cap a nosaltres i als nostres serveis.\nOferim tot tipus de serveis que estiguin vinculats amb la llum, l’aigua i la climatització de vivendes. Instal·lem, mantenim i reparem aires condicionats, calefacció, terres radiants, energies renovables, regs, piscines, etc.\nA qui estan dirigits els vostres serveis?\nNo tenim un tipus de client definit. Tot i això, els nostres serveis es dirigeixen al sector domèstic en general, al sector comercial i hostaler.\nCom gestioneu el tracte amb els clients?\nOferim un tracte molt personal i de proximitat. Sempre que podem, optem per parlar amb l’usuari final amb l’objectiu d’entendre les seves necessitats i poder aconsellar-lo des del nostre punt de vista professional\nQuè diferencia la vostra empresa de la resta del sector?\nEl que ens diferencia de la competència és que som una empresa responsable i familiar. Això fa que siguem nosaltres mateixos els que estem en contacte amb l’usuari, oferint un servei personalitzat, eficaç i ràpid.\nQuè és el que més us satisfà de la vostra feina?\nEns fa sentir més orgullosos el fet de mantenir els clients que van confiar en nosaltres quan el meu pare va iniciar el negoci, i ampliar-los. El tracte que oferim i la nostra manera de treballar és el que creiem que fa que els clients tornin a confiar en nosaltres i ens siguin fidels.\nCom heu viscut la pandèmia de la Covid-19?\nCom a la gran majoria de professionals, la pandèmia ens va afectar negativament. Tot i això, estem contents perquè vam aconseguir sobreviure a un mal moment econòmic. Amb les noves tecnologies hi ha oficis que estan quedant obsolets.\nCom veieu el futur de l’ofici de lampista?\nÉs un ofici que mai s’acaba. Cada vegada hi ha més innovació tecnològica, ara, amb la il·luminació LED es poden dur a terme projectes\nque abans eren impensables. A més a més, hi ha una tendència creixent a la utilització d’energies renovables pel subministrament elèctric d’autoconsum i de climatització domèstic. Una altra tendència creixent és la domòtica, un tipus d’instal·lació automatitzada que es pot fer a través dels smartphones. Així doncs, considerem que al nostre ofici li queden molts anys de vida.\nRecomanaríeu a les generacions més joves endinsar-se en el sector de la lampisteria? Per què?\nSí, sens dubte! És un ofici molt bonic, amb un contacte constant amb els clients, on es produeixen milers de sensacions, totes positives. Veient les noves tendències i l’evolució del mercat, orientaria les futures generacions cap al camp domòtic que està en expansió i, sens dubte, té un futur molt bo.


Des de l'equipament juvenil del Gra apostem per oferir projectes de suport. En aquest cas desenvolupem al llarg de l'any diversos concursos de caràcter artístic amb l'objectiu de donar a conèixer les seves capacitats i habilitats artístiques com a joves creadors.\nTots tres concursos van adreçats a joves de Granollers i la comarca.\n- Mostra el teu talent!. Es porta a terme el mes de febrer de manera anual.\n- Concurs Gra d'Or. Viu-lo en Pantalla Gran!. Es porta a terme el mes de febrer o març de manera anual.\n- Concurs [És] Música. Es porta a terme el mes d'abril o maig, però es tracta d'un concurs bianual.


Crit unànime al Consell Plenari per ajudar el comerç i mantenir les inversions al districte\nPer primera vegada el Consell Plenari de Sarrià-Sant Gervasi s'ha celebrat de forma telemàtica, a causa de la covid-19\nEl passat cinc de maig es va celebrar el Consell Plenari del Districte, per primera vegada de forma telemàtica a causa del coronavirus, en què la majoria dels grups van coincidir que les prioritats són la reactivació econòmica i l’ajuda al comerç, en especial el de proximitat, i no deixar aparcades les inversions programades per a Sarrià – Sant Gervasi.\nEl plenari va poder seguir-se a través de la web de l’Ajuntament i també a Youtube, i els veïns i entitats van poder fer arribar les seves preguntes a través d’una aplicació fins a la tarda del dia abans. Hi va haver alguns problemes derivats d’aquesta nova realitat: molts consellers no tenien la càmera encesa per garantir que la connexió fos prou bona, i la conciliació també va ser protagonista quan la regidora presidenta, Eva Parera, es va haver de desplaçar a un altre espai de la casa quan va arribar la seva filla i, en conseqüència, el gos va bordar amb efusivitat.\nMés enllà d’aquests incidents quotidians que passen en el dia a dia de moltes persones que han de fer esforços per conciliar feina i cures, el Plenari es va desenvolupar en general amb un to propositiu per part dels grups.\nEn la primera part, la de l’informe del regidor, Albert Batlle va exposar les actuacions que ha anat fent l’Ajuntament i el Districte arran de la crisi per la covid-19 i també va apuntar algunes dades sobre les afectacions que està deixant la crisi al Districte.\nEl document, que ha estat consultat per aquest diari, recull que a finals de març les principals gestions del Districte van ser respondre consultes i demandes de neteja d’espais concrets, anàlisi de sancions per desplaçaments innecessaris, alimentació de colònies de gats i queixes per obres privades.\nLes actuacions en matèria de drets socials dutes a terme des del Districte, sota la direcció de l’Institut Municipal de Serveis Socials, van ser tasques de desinfecció i ajuda en les feines del Centre Assís, també la reserva de places d’estacionaments per a sanitaris, i, així mateix, es va habilitar un espai al Centre Residencial d’Inclusió (CRI) d’Hort de la Vila, de Sant Joan de Déu, per acollir persones malaltes ━positius no hospitalaris━ amb capacitat per a 30 persones.\nPer conèixer la situació de persones usuàries de residències de gent gran, els tècnics van iniciar una ronda de trucades a persones usuàries. Finalment, es va acabar creant un grup de coordinació interinstitucional que assumeix les funcions i es va deixar de fer seguiment des del Districte.\nEn el marc del programa d’atenció a persones grans en situació de solitud, el programa Radars, i la suspensió de les trobades entre persones usuàries, els tècnics del Districte han anat fent tasques de seguiment telefònic, així com una campanya per fomentar que els veïns tinguin cura de les persones que ho necessitin i altres mesures.\nL’Ajuntament també va lliurar un informe que informava que el mes de març s’han detectat 46 persones sense llar al districte: dos menys que el febrer i cinc menys que l’any passat: el percentatge de pernoctacions a Sarrià – Sant Gervasi respecte al total de la ciutat és del 4%.\nL’informe també reflecteix que durant aquest 2020 s’han detectat 66 persones diferents pernoctant al districte. Actualment, l’equip del territori té 39 persones amb pla de treball: 22 al carrer i 17 allotjades. S’han desplegat set recursos, allotjant sis persones, i s’ha tramitat documentació personal d’un individu. Per altra banda, s’han rebut quatre demandes d’atenció, tres d’elles provinents de la ciutadania.\nEl Consorci d’Educació de Barcelona va elaborar un informe sobre la distribució de les targetes menjador. D’acord amb aquest, un total de 31.895 alumnes reben algun tipus d’ajut (ajut menjador o menjador gratuït). Al districte s’ha becat 966 alumnes de 50 centres, dels quals, fins al 20 d’abril, han rebut targeta el 53%, el que suposa 509 targetes.\nEntre el 14 de març i el 3 de maig s’han publicat a la web del Districte un total de 130 notícies relacionades directament amb la crisi de la covid-19.\nLes actuacions de la Guàrdia Urbana s’han concretat en desplegaments i en especial en el reforç de la senyalització, la comunicació i la presència sobretot a Major de Sarrià per “garantir l’ordre a les cues de les botigues”.\nPel que fa a les multes, entre el 16 de març i el 19 d’abril s’han produït 1.756 avisos i s’han posat 252 denúncies per desobediència i incompliment del confinament. En relació amb la resta de districtes, a Sarrià – Sant Gervasi s’ha observat l’índex més baix d’avisos i denúncies a la ciutadania, i també és un dels districtes amb la taxa més baixa d’afectació de contagis.\nPel que fa al període entre el 14/03 i el 16/04 i en comparació amb els mateixos dies l’any 2019, hi ha hagut un descens del 83,38% dels fets penals: l’any passat van ser-ne 1.149 i enguany 191. En el conjunt de la ciutat el descens ha estat d’un 84,36%.\nRespostes dels grups polítics\nEl conseller del Partit Popular, Isaac Martín, es va mostrar en contra de l’anunci de l’Ajuntament d’impulsar un carril bici a la Via Augusta en el marc de les noves mesures de mobilitat anunciades per l’alcaldessa Ada Colau: “Un carril bici a Via Augusta a correcuita ara no toca”, i va demanar més presència de la Guàrdia Urbana al districte per prevenir riscos de furts, ocupacions il·legals i d’altres delictes.\nAlbert Guivernau (BCanvi) va animar a aprofitar la crisi sanitària per canviar el rumb i redreçar la relació del Govern municipal amb comerciants i autònoms perquè “vagi a millor”, i també va reclamar que s’augmenti la neteja dels carrers del districte després d’haver rebut queixes dels veïns.\nDes de Ciutadans, Pedro Miret va demanar treballar per detectar la pobresa “amagada” del districte ajudant els més grans i vulnerables, i també va reclamar saber més informació sobre la resposta d’altres administracions tant municipals, catalanes com estatals a les peticions de Sarrià – Sant Gervasi i la seva gestió.\nLa consellera republicana Mercè Amat va recordar en la seva intervenció l’esforç del veïnat que aquests dies ha hagut de conciliar el teletreball amb les tasques de cures i la conciliació familiar, i va demanar que, tot i la crisi, no s’abaixi el llistó i es mantinguin les inversions en elements com la biblioteca de Sarrià, a més de repensar la mobilitat i aprofitar l’oportunitat per millorar l’espai públic.\nPer últim, el conseller de JxCat Pol Lliró va lamentar que la crisi hagi estat gestionada d’una forma massa centralitzada per l’Estat i que els districtes hagin pogut participar-hi molt poc: “Crisis com aquesta es gestionen millor des de la proximitat”, i va reclamar que si hi ha retallades en les inversions municipals, el districte no torni a ser el més perjudicat de la ciutat.\nEn el torn decisori, les proposicions del grup, que van ser totes aprovades, van tenir com a element clau l’ajuda al comerç, la reactivació econòmica i propostes per ajudar en la digitalització d’aquells comerços més petits del districte, a banda de garantir-ne la supervivència.\nPreguntes de veïns i associacions\nSobre les preguntes que van poder fer els veïns, moltes van anar en la línia del temporal que va provocar diverses destrosses als barris de muntanya. El conseller del PSC Blas Navalón va explicar totes les gestions dutes a terme i coordinades, en part des de l’oficina de Collserola, per poder arreglar problemes derivats d’esfondraments i esllavissades.\nPer la seva banda, l’Associació de Veïns de Sarrià va preguntar per l’estat del projecte de la biblioteca. En aquest punt la gerent del districte, Maite Català, va recordar que la planificació era que la licitació es tramités a finals d’abril, però que no ha estat possible per la suspensió dels tràmits: “Es pot demorar, però esperem que no gaire. A hores d’ara aquesta és la situació: estem esperant que es desbloquegi”.


Can Jubany Can Jubany Trajectòria professional Nandu Jubany Nandu Jubany, cuiner, xef, trajectòria, món Jubany, Mas Osor, Serrat Figaró, Can Jubany, Mas Albereda, Petit Comitè, Majestic, Foc restaurant, Singapur, Barcelona, Calldetenes, Osona\nTrajectòria de Nandu Jubany\nNandu Jubany va néixer el 19 de gener de 1971 a Monistrol de Calders. Als 18 anys ingressa com a cap de cuina a l'Urbisol, el restaurant familiar, i posteriorment va treballar a altres establiments de prestigi com el Cabo Mayor de Madrid o la Fonda Sala d'Olost del Lluçanès, on s'inicia en el tractament de les carns de caça. També passa un temps a Euskadi, a la cuina de Juan Mari Arzak, i al Bodegón Alejandro, de Martín Berasategui, on pren consciència del que representa treballar en un restaurant gastronòmic.\nEn aquesta primera etapa, dos cuiners catalans deixen una empremta notable a la seva vida i professió: Carles Gaig, a l'establiment del qual cuinava durant els dies de descans setmanal i amb qui té una estreta afinitat humana i culinària; i Faust Terra, conegut com a Marcel, que li va donar la confiança necessària per començar la carrera de cuiner de restaurant gastronòmic.\nPosteriorment va treballar a l'establiment de prestigi Cabo Mayor de Madrid. Del 1981 al 1989 es va estar formant en altres localitats com el restaurant Fonda Sala (Olost), restaurant Marcel (Sabadell), restaurant Gaig (Barcelona) i restaurant Arzak i Bodegón Alejandro (País Basc)\nÉs d'aquesta manera que la proposta gastronòmica de Nandu Jubany busca i troba un equilibri entre una cuina tradicional de qualitat i una de moderna i brillant, entre la complexitat i la subtilesa. Sempre amb productes de proximitat i de temporada i receptes reinventades que cuiden fins al més petit detall.\n"El secret és conèixer bé el receptari popular i estimar els orígens gastronòmics que expliquen tantes coses sobre per què som com som. Però alhora no renunciar a res, i elaborar un receptari propi farcit d'enunciats clàssics i plantejaments moderns. Can Jubany, és un plaer pels sentits. És esforç, il·lusió i passió per fer les coses ben fetes. És una invitació a explorar i descobrir un nou concepte del sentit del gust."\nAl 1995, amb 23 anys, van començar una nova etapa a la vida, en la qual es va iniciar el projecte Can Jubany.\nTrajectòria de Anna Orte\nAnna Orte va néixer el 1972 a Rubí. Als 17 anys es van conèixer amb el Nandu, ja que estiuejava a Monistrol de Calders.\nVa estudiar Administració a la Universitat de Terrassa. Mentre durant els estius treballava ajudant al Nandu els dissabtes i diumenges a La Masia del Solà.\nQuan va acabar la carrera se'n va anar a treballar a Sabadell per formar-se a una empresa d'administració.\nA partir dels 20 anys van iniciar una etapa de treball més conjunta amb el Nandu. Treballava al restaurant Urbisol, a prop de Calders. I els caps de setmana els dedicava a treballar a La Masia del Solà. Aquesta va ser una etapa que va durar fins que va tenir 23 anys.\nAnna Orte recorda que el Nandu a una edat molt jove ja tenia les seves metes ben definides, així que va escollir acompanyar-lo en el trajecte. Ella explica que era una noia molt introvertida, però al trobar-se en la situació d'haver d'emprendre i formar-se a l'edat de 23 anys la va ajudar molt a créixer com a persona.\nAl 1995, amb 23 anys, van començar una nova etapa a la vida, en la qual es va iniciar el projecte Can Jubany. Va suposar un gran repte a l'edat de 23-24 anys obrir un negoci i començar a viure plegats amb el Nandu. Els inicis no sempre són fàcils, vivien tots junts amb l’equip que tenien aleshores.\nSempre recorden que l'adaptació durant el primer any va estar mes difícil del que havien imaginat.\nA Can Jubany tancaven els dissabtes al migdia i els diumenges per ajudar a l’empresa familiar a fer els casaments. Tot això també es va superposar amb l'arribada del seu primer fill, l'Eudald Jubany, nascut el 1999. Actualment tenen tres fills, l’Eudald, el Gil i el Lluc.\nDes dels inicis de Can Jubany l’Anna sempre ha tingut un paper i presència molt important dins l’empresa.\nAvui en dia s’ha convertit en la cara i imatge de Can Jubany.\nEls moments més destacats i emotius de la trajectòria professional de Nandu Jubany.\nInauguració Can Jubany (Calldetenes).\nLa tardor de 1995 Nandu Jubany i la seva dona, Anna Orte, obren les portes de Can Jubany, en una acollidora masia d’arquitectura tradicional reconvertida en un espai per descobrir un nou concepte gustatiu i, ben aviat, en un referent gastronòmic.\nCan Jubany guardonat amb una Estrella Michelin. Només tres anys després d’obrir, el 1998, el restaurant i el seu xef reben l’estrella Michelin.\nInauguració de Mas d’Osor (Viladrau). Obertura d’un segon establiment: Mas d’Osor, de Viladrau. Aquest restaurant situat al cor del Montseny s’ha convertit en poc temps en un espai de referència per a celebracions i esdeveniments. A partir d’aquest moment, la participació del xef a actes de referència dins el món de la gastronomia incrementa de forma progressiva.\nEl 2002 participa al “Salone del Gusto de Slow Food” de Torí i el 2003 a “La Ciutat del Gust”, a Roma. El mateix any, Jubany té la seva pròpia vitrina a l’exposició “Els genis del foc” al Palau Robert de Barcelona.\nInauguració El Serrat del Figaró (Taradell). El juliol de 2005 obre El Serrat del Figaró, a Taradell, una segona sala de banquets i convencions que passa a engruixir l’oferta de Jubany.\nInauguració Mas Albereda (Sant Julià de Vilatorta). L’expansió del grup Jubany continua el 2006, quan en Nandu inaugura l’Hotel Mas Albereda de Sant Julià de Vilatorta, un petit gran hotel gastronòmic de 21 habitacions fruit de la reconstrucció d’una masia catalana del segle XVI.\nCan Jubany rep dos Sols Repsol. La Guia Repsol premia per primera vegada al xef i restaurant gastronòmic Can Jubany amb dos Soles Repsol.\nInauguració rehabilitació del restaurant Can Jubany. Can Jubany tanca per obres els mesos d’agost i setembre i reobre les portes a l’octubre, amb un establiment totalment reformat i una cuina del tot nova. És la manera escollida pel cuiner de celebrar els 15 anys d’aquest establiment que s’ha convertit en una referència de la gastronomia catalana. Aquest mateix any, al costat del restaurant, Nandu Jubany crea el seu hort, els fruits del qual omplen els plats que ell i el seu equip serveixen als comensals.\nAssessor gastronòmic Hermitage Andorra. Del 2011 al 2019, en Nandu impulsa un nou projecte: la gestió dels restaurants de l’Sport Hotel Hermitage & Spa d’Andorra. L’equip Jubany està al capdavant de tots els fogons d’aquest exclusiu resort, excepte els del restaurant Koy Hermitage, a càrrec de Hideki Matsuhisa.\nCan Jubany rep tres Sols Repsol. La Guia Repsol concedeix el seu màxim reconeixement gastronòmic d'Espanya, al xef i restaurant Can Jubany, amb tres Sols Repsol.\nConferència a la Universitat de Harvard / Assessor gastronòmic al Majestic Hotel Group. S'incorpora com a assessor gastronòmic de Majestic Hotel Group, propietat de la família Soldevila-Casals\nInauguració Petit Comitè (Barcelona). Juntament amb la família Soldevila-Casals reobre, el febrer de 2014, el restaurant Petit Comitè de Nandu Jubany, a Barcelona. El setembre d'aquest mateix any també s'inaugura el primer restaurant a Singapur, el FOC situat a tocar del barri xinès de Singapur\nAssesor gastronòmic Finca Montesqueiro. El lloc ideal per a celebrar qualsevol esdeveniment d'empresa, reunió o presentació del teu producte. 6.000 m2 amb diferents espais exteriors i interiors, les millors instal·lacions i un gran equip de professionals per garantir l'èxit del teu projecte. El Nandu col·labora amb ells a nivell gastronòmic des de fa uns anys, ja que és cuiner amb Estrella Michelin i líder de diversos projectes punters a nivell nacional. Creativitat, capacitat de treball i molta màgia als fogons.\nAniversari 20 anys de Can Jubany. És celebra els 20 anys del restaurant Can Jubany. La trobada va reunir més de 300 persones, entre els quals hi havia reconeguts cuiners, periodistes gastronòmics, clients, proveïdors, amics i familiars de Nandu Jubany i Anna Orte .Tot just un any després, el 2016, celebra el 10è aniversari de Mas Albereda.\nInauguració Can Carlitos (Formentera) i Inauguració Foc Sentosa i PIM PAM FOC (Singapur). S'inaugura el primer restaurant Nandu Jubany a les Illes Balears, Formentera. Un Xiringuito informal és un lloc perfecte per desconnectar i gaudir de les millors sensacions gràcies a l'entorn i la gastronomia. La vessant asiática pren forma amb l’obertura de dos nous restaurants, un ubicat a la platja de Sentosa i l’altre a la principal via de Orchard Street.\nInauguració Pur i Impur (Barcelona). El 2018, Jubany inaugura Pur restaurant i Impur cockatil bar. Nandu Jubany defineix Pur com "el resultat d’anys d’ofici i d’una vida disfrutant de la cuina, adonant-me que el producte, els productors i el respecte a l’entorn són l’essència de tot". Impur és la traducció de la gastronomia Jubany al món de la celebració i la cocteleria.\nPur rep el premi Rookie de la Guia Macarfi. Guia Macarfi ens reconeix el novembre de 2019 com a millor restaurant Rookie (restaurant obert en els últims 12 mesos) de la guia 2020. Nandu Jubany i Maties Coll (cap de cuina de Pur) van recollir el guardó en la gala de Barcelona que es va celebrar a l'Antiga Fàbrica Damm. Macarfi va lliurar de manera simultània els guardons a Barcelona i Madrid, les dues ciutats en les quals, de moment, està present aquest projecte.\nBranca d’Alimentació - Les croquetes del Nandu Jubany. Innovació en temps de Covid-19 pandèmia Nandu Jubany, en el que en un principi sorgeix com a Mercat d’Autors; un projecte que queda parat abans de la pandèmia. S’inicia durant el maig com un mercat on comprar i degustar in situ pollastre a l’ast i de manera complementària croquetes casolanes. La sorpresa es que ja des d’un inici les croquetes del Nandu tenen una molt bona acceptació per part de la gent que no poden anar als restaurants (que estan tancats diversos periodes) i abans d’acabar l’any ja es comercializan a una gran part d’establiments d’Ametller Origen i a Bonpreu - Esclat Ha esdevingut un referent en l’alimentació.\nInauguració Pecador (Eivissa) - A l’estiu del 2020 s’inauguran dos restaurants a les Illes Balears: Pecador a Eivissa, és un Xiringuito formal, està arran de platja al passeig de Santa Eulàlia des Riu. El Pecador està pensat per un ambient més sofisticat, a de representar l'ambient de l’illa és per això que es crea una combinació entre gastronomia amb un toc d’espectacle, música dj, activitats de ioga etc…\nInauguració Es Còdol Foradat (Formentera) - Xiringuito formal, és un referent a l'illa. Ofereix cuina catalana i de Formentera. El restaurant està ubicat a la platja i és per això que gaudeix de dos ambients: un diürn i més informal i l’altre més sofisticat a la nit on es pot gaudir de la tranquil·litat i les vistes de l’illa.\nJubany a Casa (Barcelona). És un nou concepte que té com a finalitat estar presents a les llars, poguent gaudir de la cuina Jubany allà on es vulgui amb el segell Jubany. Es pot encarregar per la web (www.jubanyacasa.com) i recollir-ho al restaurant Pur de Barcelona (Passatge de la Concepció, 11), o fer les comandes per l’App de Glovo i els ho fan arribar a casa.\nInauguració restaurant Diamant (Andorra). A Andorra la Vella, un espai gastronòmic en què tot el que es degusta a la taula és pots endur a casa teva o allà on es vulgui. És un restaurant-botiga on proposem un recorregut en què l'essència del producte és el principal ingredient.\nRenovació Soles Repsol a Can Jubany i al Petit Comitè. Un nou Sol al Pecador. Novament guardonats amb aquests 3 Soles Repsol a Can Jubany i renovar un any mes al Petit Comitè. I al 2021 varen rebre el primer Sol al Pecador, Eivissa.\nInauguració restaurant Aigua – Aire (Formentera). És el tercer restaurant que situa l’equip Jubany a Formentera. Un projecte nou on s’incorpora la participació de l’Eudald Jubany, el fill gran del Nandu, la seva col·laboració és clau en l’emprenedoria, imatge gràfica i concepte.\nDescobreix els diferents projectes impulsats pel xef que, fidels a la seva filosofia culinària, donen forma al món Jubany.


Erógenas - Teatralnet - Espectacles de teatre en Barcelona\nUn viatge eròtic a través de la memòria\nSinopsi d´ Erógenas\nErógenas és un viatge eròtic a través de la memòria, des de la primera experiència sexual d'una adolescent en un internat de la Cuba comunista, fins a la seva maduresa a l'exili, en una societat de consum.\nEns transporta a una Havana prohibida i tragicòmica, d'amors fugaços, intemporals i atemporals, plena de desig, realisme màgic, disgustos i viaranys, en una ciutat on el sexe és una forma de supervivència i escapament, tot i que ja no vives en ella.\nEl cos en aquesta latitud del tròpic, és l'únic bé material que realment pertany als seus personatges. En una cartografia exuberant pels seus contrastos, i difícil per les seves contradiccions, la sexualitat és viscuda com una celebració pública i de resistència, que conviu sense pudor i de forma natural amb la parla, la música, la afrocubanía, la dansa, el sagrat, allò obscè, amb territoris ocupats per la marginalitat, el sexisme, les diferències racials, de gènere, de classes, el masclisme, la orillada homosexualitat, i el tedi de la politització.\nUn espectacle on l'humor, la musicalitat -cants populars i de transmissió oral- acompanyats de música en directe- la memòria, la poesia, el ball i la interacció amb el públic, són alguns dels ingredients que permeten a l'espectador identificar-se, i connectar amb els rastres d'una atropellada sexualitat adolescent, la desesperada urgència dels cossos per trobar antídot a la censura, i la solitud en la societat contemporània.\nAmb un llenguatge poètic i altres vegades al més pur estil del realisme brut, en erògenes conviuen: comicitat, tragèdia, sensualitat, sexualitat màgica, pornografia i amor, desafiant el pudor a mostrar-nos i la por a reconèixer-nos ".\nDirecció i adaptació teatral de Selene Perdomo, dels contes eròtics cubans extrets del llibre Exorcisme Final de Yovana Martínez, i poesia de Zoe Valdés.\nAdris Mateo / Anira Suárez / Sonia Jerez / Tamara Ndong\nSelene Perdomo / Coreografia: Yunaisy Farray / Escenografia: Josep Pijuan / Il·luminació: Julia Bauer / Músics: Alex Fong / Vestuari: Alba Paituvi\nLa Sala Muntaner presenta, en el seu horari nocturn (22.30 h/diumenges, 20.30 h) [Erógenas], l’òpera prima de la [Compañia Teatro Fragmentario,] formada per [Anira Suárez, Sonia Jerez, Adris Mate i Tamara Ndong]. [ Selene Perdomo] és la directora i adaptadora de l’obra, que l’ha guionat a partir ...\nT. Bruna - 13/03/2018Continuar llegint


18 d’agost, clausura del Congrés amb el president - FC Barcelona\nHomePenyesNotícies18 d’agost, clausura del Congrés amb el president\n18 d’agost, clausura del Congrés amb el president\nDilluns finalitzarà l’esdeveniment més gran del moviment penyístic amb moltes sorpreses La cita finalitzarà amb la presentació del primer equip i el Trofeu Joan Gamper\nEl Congrés Mundial de Penyes conclourà el 18 d'agost\nDilluns vinent el moviment penyístic està cridat a una cita històrica. El dia començarà amb la jornada institucional del XXXV Congrés Mundial de Penyes, que oferirà moltes sorpreses i moments emotius.\nL’acte comptarà amb la presència del president Josep M. Bartomeu, així com també d’alguns membres de la Junta Directiva. També hi assistiran alguns dels nous fitxatges d’aquesta temporada, que faran les delícies dels congressistes assistents.\nTal com s’ha fet durant els últims anys, Sharp regalarà un aparell de televisor de 60 polzades a les penyes que enguany han celebrat el 50è aniversari.\nHomenatge a les barcelonistes i dinar de gala\nDurant l’esdeveniment també es farà un homenatge molt especial. Mostrant la importància que dóna el Club a la seguidora barcelonista, l’Entitat farà un reconeixement a les dones que han destacat per la defensa dels colors blau i grana durant l’últim any.\nUn cop finalitzat el congrés institucional, els congressistes podran passar a la sala annexa per gaudir del dinar de gala. Si l’any passat la temàtica va ser el centenari del naixement de Nicolau Casaus, enguany serà la Masia la que que centrarà l’atenció de l’esdeveniment, al qual també assistirà el president Josep M. Bartomeu. Durant el dinar també se sortejarà entre els assistents un aparell de televisor, gentilesa de Sharp.\nActivitats al recinte de la Trobada Mundial\nDes de primera hora de la tarda l’Auditori 1899 acollirà la tercera edició del III Penyes Futbol Games. El torneig de futbol de videoconsola per a joves de fins a 18 anys començarà a partir de les 15 h i s’allargarà fins a les 19 h.\nA més, a les 18 h començarà a la Carpa la tradicional entrega de records de la Trobada Mundial de Penyes. Cada una de les federacions està cridada a portar l’estendard per tal que els representants de les penyes de cada zona vagin recollint l’obsequi.\nI, a més, la Festa Gamper\nParal·lelament, a l’escenari Estrella Damm ja haurà començat la Festa Gamper, amb actuacions musicals i activitats de tot tipus per a grans i petits que vagin al partit. I la festa acabarà amb la presentació de l’equip de Luis Enrique, que s’enfrontarà en la seva estrena al Camp Nou al León de Guanajuato.


Un dels gihadistes abatuts a Cambrils creia que "tots els espanyols són dolents"\nMoussa Oukabir, un dels terroristes que van ser abatuts a Cambrils | EUROPA PRESS\nEl cosí de Moussa i de Driss Oukabir ja va notar "estranys" alguns membres de la cèl·lula les setmanes prèvies als atemptats\nper Europa Press 07 d’agost de 2018 19:04\nUn testimoni va destacar davant els Mossos d'Esquadra que algun dels membres de la cèl·lula gihadista que va atemptar a Barcelona el 17 d'agost de l'any passat va començar a tenir actituds "estranyes" les setmanes prèvies dels atropellaments múltiples. Així mateix, recorda que Moussa Oukabir, un dels terroristes que van ser abatuts a Cambrils, va arribar a afirmar que "tots els espanyols són dolents".\nAixí ho va explicar el cosí de Moussa i de Driss Oukabir --aquest segon a la presó provisional i a nom de qui està la furgoneta que es va llogar i es va usar per atropellar els vianants a La Rambla de Barcelona-- durant la seva declaració com a testimoni davant els Mossos d'Esquadra el passat 28 de febrer.\nSegons consta en l'acta de declaració que obra al sumari, després de ser preguntat sobre si recorda alguna cosa "especial" que pogués tenir relació amb els atemptats que van deixar 16 víctimes mortals, el testimoni va recordar una conversa que va mantenir en un cotxe amb el seu cosí Moussa Oukabir\n"Tot està controlat pels jueus" i "tots els espanyols són dolents", va dir Moussa Oukabir en aquesta xerrada. Davant la sorpresa d'aquestes afirmacions, el testimoni li va preguntar que per què arribava a aquesta conclusió, al que va respondre: "no veus com ens tracten, no veus que ens prohibeixen el burka".\nA més d'aquestes paraules, el testimoni va assenyalar als agents de la policia autonòmica que era amic de Said Aalla i que coneixia Omar Hichamy, uns altres dels cinc terroristes que van resultar abatuts a Cambrils. Va afegir que Hichamy solia ser amb Mohammed Houli Chemlal, ferit a l'explosió de la casa d'Alcanar --lloc on estaven preparant els atemptats-- i a la presó provisional des del passat 22 d'agost per la seva presumpta implicació en les accions terroristes.\nEl cosí dels presumptes gihadistes va explicar a la seva declaració policial que al començament de l'estiu de 2017, coincidint amb l'inici del Ramadà, va notar-los a tots ells "una mica estranys" i que va tenir una forta discussió amb Said Aalla i el seu cosí Moussa Oukabir. No obstant això, va reprendre la relació amb ells després de passar el mes de dejuni diari, però, segons va indicar, els veia menys i continuaven estant "més seriosos de l'habitual".\nEntre els episodis estranys que el testimoni va relatar als Mossos, va recordar que dues setmanes abans dels atemptats Said Aalla li va demanar que li deixés jugar amb el seu mòbil al·legant que "d'aquí a poc" ja no hi seria i que ho "trobaria a faltar".\nEl cosí dels Oukabir no va sospitar que aquests comportaments estiguessin relacionats amb el terrorisme, sinó que pensava que podia tractar-se d'algun "robatori", segons va declarar. En aquest sentit, va lamentar que als seus amics i familiars els van deure "menjar" el cap per a haver comès els atemptats.\nA preguntes dels agents, va destacar que creu que no el van triar per formar part de la cèl·lula perquè no estava tan interessat en la religió com ells i que més d'una vegada el "van esbroncar" perquè no orava. Fins i tot Moussa Oukabir i Omar Hichamy, que es van traslladar en diverses ocasions a Barcelona, no li permetien acompanyar-los amb l'excusa que "havia de començar a resar".


Majoria de veus crítiques en el primer debat ciutadà sobre les superilles | betevé\nEduard Colldecarrera | Dilluns, 12 de Setembre del 2016, a les 22.06\nL’Agència d’Ecologia Urbana de l’Ajuntament de la nostra ciutat col·labora en la dinamització de quatre debats oberts sobre les superilles i la seva repercussió urbana. El primer s’ha celebrat just una setmana després de la posada en marxa del projecte i s’ha dut a terme en un dels nous espais que s’han creat per al barri, a la cruïlla del carrer dels Almogàvers i el carrer de Roc Boronat. Hi han participat Salvador Rueda, ideòleg del projecte, i Salvador Clarós, president de l’Associació de Veïns del Poblenou, que han defensat que els veïns han guanyat espai públic com a gran argument a favor del projecte. També hi ha intervingut Iñaki Baquero, coordinador de les activitats pensades pels universitaris d’arquitectura, i la tinenta d’alcalde d’Ecologia, Urbanisme i Mobilitat, Janet Sanz. Sanz ha ofert mà estesa als veïns per tal que aportin els suggeriments que creguin oportuns i que puguin minimitzar els efectes negatius que hagi pogut tenir la superilla en els primers dies d’existència.\nOpinions crítiques dels veïns\nDesprés dels parlaments, s’han cedit més d’una quarantena de torns als veïns, que majoritàriament s’han mostrat crítics amb la superilla i les conseqüències que se n’han derivat pel dia a dia dels qui viuen a la zona. Un dels fets més criticats ha estat la manca d’informació i el fet que aquest tipus de debats arriben tard. Els veïns també critiquen que s’hagi posat per davant aquest projecte en lloc del que consideren prioritats per al barri, com la manca de transport públic, de parcs infantils i d’aparcament. Des del veïnat tampoc no s’entén que s’hagi fet coincidir l’inici de la prova pilot amb la Festa Major del Poblenou, les obres del carrer de Pere IV, les del carrer de Tànger i les de la plaça de les Glòries. Alguns ciutadans asseguren que tenen por que es converteixi en una zona on hi hagi incivisme i gent bebent al carrer durant les nits i també asseguren que ara hi ha més caos circulatori que abans. També alguns comerciants han denunciat les dificultats que tenen per accedir a les botigues, sobretot algun concessionari de cotxes.\nPer contra també hi ha hagut veus a favor de les superilles. Han defensat l’espai guanyat al carrer, la tranquil·litat que suposa que s’hagi pacificat el trànsit en alguns carrers i les millores que diuen que podria haver pel que fa a la contaminació de la zona.\nEncara hi ha tres debats oberts a la ciutadania més programats per al mes de setembre. Es faran els dies 16, 17 i 22.\n— autobús — superilles — trànsit — via pública\nVeïns del Poblenou i Promoció del Transport Públic demanen línies de bus a la superilla\nPortar els nens a l’escola, tota una aventura\nL’autobús metropolità i el NitBus, afectats durant 12 dies per una vaga de treballadors